инфраструктурата предоставя тази информация чрез други средства безплатно и колкото е възможно най-рано, но във всеки случай в срок от 15 дни за първото предоставяне, освен ако железопътното предприятие не даде съгласие за по-дълъг срок.
 Управителят на инфраструктурата информира железопътното предприятие за промените в данните за инфраструктурата чрез РИНФ, когато тази информация стане налична, или чрез други средства, докато РИНФ позволява подобни функции. Управителят на инфраструктурата отговаря за верността на данните.
 При аварийни ситуации или при предаване на информация в реално време управителят на инфраструктурата осигурява незабавното предоставяне на информация на железопътното предприятие с подходящи алтернативни средства за комуникация.
 4.8.2.Подвижен състав
 Конкретните данни относно подвижния железопътен състав, които трябва да бъдат на разположение на управителите на инфраструктурата, са следните:
 –дали возилото е произведено от материали, които могат да бъдат опасни в случай на произшествия или пожар (например азбест); за верността на данните отговаря този, който стопанисва (ползва) подвижния състав;
 –обща дължина на возилото заедно с буферите, ако има такива; за верността на данните отговаря железопътното предприятие.
 5.Съставни елементи на оперативната съвместимост
 5.1.Определение
 В член 2, точка 7 от Директива (ЕС) 2016/797 е дадено определение на понятието „съставни елементи на оперативната съвместимост“.
 5.2.Списък на съставните елементи
 По отношение на подсистемата „Експлоатация и управление на движението“ няма съставни елементи на оперативната съвместимост.
 6.Оценка на съответствието и/или на годността за употреба и проверка на подсистемите
 6.1.Съставни елементи на оперативната съвместимост
 Тъй като в настоящия регламент все още не са определени съставни елементи на оперативната съвместимост, не се разглеждат правила за оценка.
 6.2.Подсистема за експлоатация и управление на движението
 6.2.1.Принципи
 Съгласно приложение II към Директива (ЕС) 2016/797 подсистемата за експлоатация и управление на движението е функционална подсистема.
 Съгласно членове 9 и 10 от Директива (ЕС) 2016/798, когато подават заявление за нов или за изменен сертификат за безопасност или разрешително за безопасност, железопътните предприятия и управителите на инфраструктурата трябва да докажат съответствие с изискванията на настоящия регламент в рамките на своята система за управление на безопасността.
 Съгласно общите методи за оценка на съответствието в областта на безопасността и съгласно общите методи за оценка на съответствието на системата за управление на безопасността националните органи по безопасност трябва да въведат режим за инспектиране с цел осъществяване на надзор и наблюдение на съответствието със системата за управление на безопасността, включително с всички ТСОС. Трябва да се отбележи, че за никой от съдържащите се в настоящия регламент елементи не се изисква отделна оценка от нотифициран орган.
 Изискванията в настоящия регламент, които се отнасят за структурни подсистеми и са изброени в интерфейсите (точка 4.3), се оценяват по съответните структурни ТСОС.
 7.Прилагане
 7.1.Принципи
 Съгласно член 9 от Директива (ЕС) 2016/798 железопътните предприятия и управителите на инфраструктурата трябва да докажат съответствие с изискванията на настоящия регламент в рамките на своята система за управление на безопасността.
 7.2.Специфични случаи
 7.2.1.Въведение
 В посочените по-долу специфични случаи се разрешават специални разпоредби.
 Тези специфични случаи спадат към две категории:
 а)разпоредбите се прилагат или постоянно (случай „P“), или временно (случай „Т“);
 б)За временни случаи държавите членки следва да постигнат съответствие със съответната подсистема до 2024 г. (случай „Т1“)
